1912

Η παρούσα σελίδα αφορά το έτος 1912 κατά το Γρηγοριανό ημερολόγιο 

 Γεγονότα 
1 Ιανουαρίου - Ιδρύεται η Δημοκρατία της Κίνας.
6 Ιανουαρίου - Το Νέο Μεξικό γίνεται η 47η πολιτεία των Η.Π.Α.
6 Ιανουαρίου - Ο Γερμανός γεωφυσικός Άλφρεντ Βέγκενερ παρουσιάζει για πρώτη φορά τη θεωρία του περί μετατόπισης των ηπείρων.
14 Ιανουαρίου - Ο Ραϊμόν Πουανκαρέ σχηματίζει κυβέρνηση συνασπισμού στη Γαλλία, ξεκινώντας την πρώτη του θητεία ως πρωθυπουργός.
17 Ιανουαρίου - Ο Ρόμπερτ Φάλκον Σκοτ φτάνει στο Νότιο Πόλο ένα μήνα μετά τον Ρόαλντ Αμούνδσεν.
18-30 Ιανουαρίου - Συνδιάσκεψη του Κόμματος στην Πράγα: Ο Βλαντίμιρ Λένιν και οι Μπολσεβίκοι αποσπώνται από το υπόλοιπο Ρωσικό Σοσιαλδημοκρατικό Εργατικό Κόμμα.
8 Φεβρουαρίου - Ο Έλληνας αεροπόρος Εμμανουήλ Αργυρόπουλος εκτελεί με ένα αεροσκάφος Nieuport IV.G την πρώτη πτήση στην Ελλάδα. Στη δεύτερη πτήση, που εκτελεί ο Αργυρόπουλος την ίδια μέρα, έχει συνεπιβάτη τον πρωθυπουργό Ελευθέριο Βενιζέλο.
12 Φεβρουαρίου - Μετά από 268 χρόνια, η δυναστεία Τσινγκ των Μαντσού φτάνει στο τέλος με την παραίτηση του αυτοκράτορα Που Γι υπέρ της Δημοκρατίας της Κίνας.
14 Φεβρουαρίου - Η Αριζόνα γίνεται η 48η πολιτεία των Η.Π.Α.
24 Φεβρουαρίου - Η Ιταλία πραγματοποιεί αιφνιδιαστική επίθεση στο οθωμανικό λιμάνι της Βηρυτού.
25 Φεβρουαρίου - Η Μαρία Αδελαΐδα, η μεγαλύτερη από τις έξι κόρες του Γουλιέλμου Δ' του Λουξεμβούργου, γίνεται μεγάλη δούκισσα του Λουξεμβούργου.
7 Μαρτίου - Ο Ρόαλντ Αμούνδσεν ανακοινώνει ότι η αποστολή του είχε φτάσει στο Νότιο Πόλο στις 14 Δεκεμβρίου του 1911.
13 Μαρτίου - Α΄ Βαλκανικός Πόλεμος: η Σερβία και η Βουλγαρία υπογράφουν συμφωνία, βάζοντας τα θεμέλια του Βαλκανικού Συνασπισμού.
30 Μαρτίου - Υπογράφεται η συνθήκη της Φεζ, καθιστώντας το Μαρόκο γαλλικό προτεκτοράτο. 
2 Απριλίου - Ο δύσμοιρος Τιτανικός ξεκινά θαλάσσιες δοκιμές. 
10 Απριλίου - Ο Τιτανικός σαλπάρει από το Σαουθάμπτον της Αγγλίας για το παρθενικό και μοναδικό του ταξίδι.
14 Απριλίου - Ο Τιτανικός χτυπάει σε παγόβουνο στο βόρειο Ατλαντικό Ωκεανό.
15 Απριλίου - Βύθιση του Τιτανικού: το βρετανικό υπερωκεάνιο Τιτανικός βυθίζεται στο βόρειο Ατλαντικό Ωκεανό στις 2:20 το πρωί, δύο ώρες και σαράντα λεπτά μετά την πρόσκρουση σε παγόβουνο. Επιβίωσαν μόνο 710 από τους 2.224 επιβαίνοντες.
17 Απριλίου - Ρωσικά στρατεύματα ανοίγουν πυρ κατά απεργών εργατών σε κοιτάσματα χρυσού στη βορειοανατολική Σιβηρία, σκοτώνοντας τουλάχιστον 150 άτομα.
18 Απριλίου - Το RMS Carpathia φέρνει 705 επιζώντες του Τιτανικού στη Νέα Υόρκη.
30 Απριλίου - Ιδρύονται τα Universal Studios στις Ηνωμένες Πολιτείες Αμερικής.
4 Μαΐου - Ιταλοκρατία στα Δωδεκάνησα: Οι Ιταλοί καταλαμβάνουν τη Ρόδο.  
8 Μαΐου - Ιδρύεται η Paramount Pictures. 
13 Μαΐου - Ο Δημήτριος Καμπέρος πραγματοποιεί την πρώτη πτήση με στρατιωτικό αεροπλάνο στην Ελλάδα.
29 Μαΐου - Υπογράφεται η ελληνοβουλγαρική συνθήκη της Σόφιας.
30 Ιουνίου - Ο Κυκλώνας της Ρεγγίνας χτυπά τη Ρεγγίνα στο Σασκάτσουαν, σκοτώνοντας 28 άτομα. Πρόκειται για τον πιο θανατηφόρο τυφώνα του Καναδά.
17 Ιουλίου - Οι κάτοικοι της Ικαρίας εκδιώκουν τις μικρές τουρκικές φρουρές και ανακηρύσσουν την Ελευθέρα Πολιτεία Ικαρίας.
30 Ιουλίου - Πεθαίνει ο Ιάπωνας αυτοκράτορας Μέιτζι και τον διαδέχεται ο γιος του, Ταϊσό.
4 Αυγούστου - Αμερικανοί πεζοναύτες πραγματοποιούν απόβαση στη Νικαράγουα για να υποστηρίξουν τη συντηρητική κυβέρνηση, κατόπιν αιτήματός της.
29 Αυγούστου - Η ελληνική αεροπορία θρηνεί τον πρώτο νεκρό, τον Αλέξανδρο Καραμανλάκη, το αεροπλάνο του οποίου κατέπεσε στον Κορινθιακό κόλπο.
6 Οκτωβρίου - Α΄ Βαλκανικός Πόλεμος: Ο ελληνικός στρατός απελευθερώνει την Ελασσόνα και τη Δεσκάτη. 
8 Οκτωβρίου - Α΄ Βαλκανικός Πόλεμος: Το Μαυροβούνιο κηρύσσει πόλεμο στην Οθωμανική Αυτοκρατορία.
8 Οκτωβρίου - Ο ελληνικός στόλος απελευθερώνει τη Λήμνο.
9 Οκτωβρίου - Α΄ Βαλκανικός Πόλεμος: Αρχίζει η μάχη του Σαρανταπόρου μεταξύ των ελληνικών και των οθωμανικών δυνάμεων.
10 Οκτωβρίου - Α΄ Βαλκανικός Πόλεμος: Ο ελληνικός στρατός απελευθερώνει τα Σέρβια.
11 Οκτωβρίου - Α΄ Βαλκανικός Πόλεμος: Ο Ελληνικός Στρατός απελευθερώνει την Κοζάνη.
12 Οκτωβρίου - Ο ελληνικός στρατός απελευθερώνει τη Φιλιππιάδα από την Οθωμανική Αυτοκρατορία.
15 Οκτωβρίου - Ο ελληνικός στρατός απελευθερώνει την Πτολεμαΐδα.
15 Οκτωβρίου - Το χωριό Γρίβα Κιλκίς καταστρέφεται σχεδόν ολοκληρωτικά από τους Οθωμανούς.
16 Οκτωβρίου - Α' Βαλκανικός Πόλεμος: Ο ελληνικός στρατός απελευθερώνει την Κατερίνη και τη Βέροια από τους Τούρκους.
17 Οκτωβρίου - Απελευθερώνεται η Νάουσα από την οθωμανική κυριαρχία.
18 Οκτωβρίου - Α΄ Βαλκανικός Πόλεμος: Ο ελληνικός στρατός απελευθερώνει την Έδεσσα. Την ίδια μέρα, το τορπιλοβόλο 11 με κυβερνήτη τον Νικόλαο Βότση τορπιλίζει στο λιμάνι της Θεσσαλονίκης το τουρκικό θωρηκτό "Φετχί Μπουλέντ".
19 Οκτωβρίου - Α΄ Βαλκανικός Πόλεμος: Αρχίζει η μάχη των Γιαννιτσών με τον ελληνικό στρατό να επιτίθεται κατά των τουρκικών δυνάμεων. Την ίδια μέρα απελευθερώνεται η Σαμοθράκη.
19 Οκτωβρίου - Η Ιταλία παίρνει στην κατοχή της την Τρίπολη (Λιβύη) από την Οθωμανική Αυτοκρατορία. 
20 Οκτωβρίου - Α΄ Βαλκανικός Πόλεμος: Ο ελληνικός στρατός απελευθερώνει τα Γιαννιτσά.
21 Οκτωβρίου - Α΄ Βαλκανικός Πόλεμος: Οι βουλγαρικές δυνάμεις απελευθερώνουν το Κάρτζαλι.
21 Οκτωβρίου - Ο ελληνικός στρατός απελευθερώνει την Πρέβεζα.
23 Οκτωβρίου - Α΄ Βαλκανικός Πόλεμος: Αρχίζει η Μάχη του Κουμάνοβο μεταξύ των σερβικών και των οθωμανικών στρατευμάτων.
24 Οκτωβρίου - Α΄ Βαλκανικός Πόλεμος: Η μάχη του Κουμάνοβο λήγει με νίκη του σερβικού στρατού εναντίον της Οθωμανικής Αυτοκρατορίας.
26 Οκτωβρίου - Α΄ Βαλκανικός Πόλεμος: Η κατεχόμενη από τους Οθωμανούς πόλη της Θεσσαλονίκης απελευθερώνεται από τον ελληνικό στρατό την ημέρα της εορτής του πολιούχου της, Αγίου Δημητρίου. Την ίδια ημέρα, τα σερβικά στρατεύματα καταλαμβάνουν τα Σκόπια.
31 Οκτωβρίου - Α΄ Βαλκανικός Πόλεμος: Ο ελληνικός στρατός απελευθερώνει το Μέτσοβο.
1 Νοεμβρίου - Ο ελληνικός στρατός απελευθερώνει το Πολύκαστρο από την Οθωμανική Αυτοκρατορία.
2 Νοεμβρίου - Α΄ Βαλκανικός Πόλεμος: Το Ελληνικό Βασιλικό Ναυτικό απελευθερώνει το Άγιο Όρος.
4 Νοεμβρίου - Α΄ Βαλκανικός Πόλεμος: Οι Έλληνες νικούν τους Οθωμανούς στη Σιάτιστα.
5 Νοεμβρίου - Ο Γούντροου Ουίλσον εκλέγεται ως ο 28ος πρόεδρος των Ηνωμένων Πολιτειών νικώντας τον εν ενεργεία Ουίλιαμ Χάουαρντ Ταφτ.
5 Νοεμβρίου - Ο ελληνικός στρατός απελευθερώνει την Άρνισσα Πέλλας.
6 Νοεμβρίου - Ο ελληνικός στρατός απελευθερώνει το Αμύνταιο.
8 Νοεμβρίου - Απελευθέρωση της Φλώρινας και της Μυτιλήνης. 
11 Νοεμβρίου - Η Εθνοσυνέλευση των Σαμίων κηρύσσει την ένωση της Σάμου με την Ελλάδα.
11 Νοεμβρίου - Ο ελληνικός στρατός απελευθερώνει την Καστοριά και τη Χίο από τους Οθωμανούς.
12 Νοεμβρίου - Ανακαλύπτονται τα παγωμένα σώματα του Ρόμπερτ Φάλκον Σκοτ και των ανδρών του στην Τράπεζα Πάγου Ρος στην Ανταρκτική.
19 Νοεμβρίου - Α΄ Βαλκανικός Πόλεμος: Ο σερβικός στρατός καταλαμβάνει τα Μπίτολα, τερματίζοντας την επί πέντε αιώνες οθωμανική κυριαρχία στη Μακεδονία. 
27 Νοεμβρίου - Η Γαλλία και η Ισπανία υπογράφουν συνθήκη για το Μαρόκο, με την οποία το βόρειο τμήμα της χώρας γίνεται προτεκροτάτο της Ισπανίας.
28 Νοεμβρίου - Η Αλβανία ανακηρύσσει την ανεξαρτησία της από την Οθωμανική Αυτοκρατορία. 
7 Δεκεμβρίου - Ο ελληνικός στρατός απελευθερώνει την Κορυτσά.
8 Δεκεμβρίου - Οι ηγέτες της Γερμανικής Αυτοκρατορίας συνέρχονται σε αυτοκρατορικό πολεμικό συμβούλιο για να συζητήσουν το ενδεχόμενο να ξεσπάσει πόλεμος.
16 Δεκεμβρίου - Α΄ Βαλκανικός Πόλεμος: Το Ελληνικό Πολεμικό Ναυτικό νικά το Οθωμανικό Πολεμικό Ναυτικό στη ναυμαχία της Έλλης.
28 Δεκεμβρίου - Κυκλοφορούν τα πρώτα δημοτικά τραμ στους δρόμους του Σαν Φρανσίσκο.

 Γεννήσεις 

1 Ιανουαρίου - Νικηφόρος Βρεττάκος, Έλληνας συγγραφέας
1 Ιανουαρίου - Κιμ Φίλμπυ, Βρετανός κατάσκοπος
2 Ιανουαρίου - Οδυσσέας Αγγελής, Έλληνας στρατιωτικός
8 Ιανουαρίου - Χοσέ Φερρέρ, Πορτορικανός ηθοποιός
14 Ιανουαρίου - Μενέλαος Λουντέμης, Έλληνας συγγραφέας και ποιητής
19 Ιανουαρίου - Λεονίντ Καντορόβιτς, Ρώσος οικονομολόγος
21 Ιανουαρίου - Κόνραντ Μπλοχ, Γερμανός βιοχημικός
27 Ιανουαρίου - Άρνε Νες, Νορβηγός φιλόσοφος
28 Ιανουαρίου - Τζάκσον Πόλοκ, Αμερικανός ζωγράφος
28 Ιανουαρίου - Γιώργος Μουφλουζέλης, Έλληνας συνθέτης, στιχουργός και τραγουδιστής του Ρεμπέτικου τραγουδιού
31 Ιανουαρίου - Σπύρος Σκλαβούνος, Έλληνας ποδοσφαιριστής και τραγουδιστής
2 Φεβρουαρίου - Μιλβίνα Ντιν, Αγγλίδα επιζήσασα του Τιτανικού
4 Φεβρουαρίου - Μπάιρον Νέλσον, Αμερικανός γκόλφερ
5 Φεβρουαρίου - Τζόαν Λι Φέρμορ, Βρετανίδα φωτογράφος
6 Φεβρουαρίου -Φρόσω Κοκκόλα  Ελληνίδα ηθοποιός
6 Φεβρουαρίου - Εύα Μπράουν, Γερμανίδα σύζυγος του Αδόλφου Χίτλερ
27 Φεβρουαρίου - Λώρενς Ντάρελ, Βρετανός συγγραφέας
28 Φεβρουαρίου - Κλαρέττα Πετάτσι, Ιταλίδα ερωμένη του Μπενίτο Μουσολίνι
15 Μαρτίου - Ανέστης Αθανασίου, Έλληνας τραγουδιστής
15 Μαρτίου - Λάιτνινγκ Χόπκινς, Αμερικανός μουσικός
16 Μαρτίου - Πατ Νίξον, Πρώτη Κυρία των Η.Π.Α.
22 Μαρτίου - Καρλ Μάλντεν, Αμερικανός ηθοποιός
23 Μαρτίου - Βέρνερ φον Μπράουν, Γερμανός φυσικός και μηχανικός
27 Μαρτίου - Τζέιμς Κάλαχαν, Άγγλος πολιτικός
29 Μαρτίου - Χάνα Ράιτς, Γερμανίδα αεροπόρος
3 Απριλίου - Γρηγόρης Λαμπράκης, Έλληνας πολιτικός
8 Απριλίου - Αλόις Μπρούνερ, Αυστριακός στρατιωτικός
15 Απριλίου - Κιμ Ίλ-σονγκ, Βορειοκορεάτης πολιτικός
19 Απριλίου - Γκλεν Θ. Σίμποργκ, Αμερικανός χημικός
6 Μαΐου - Έλεν Πράις, Αυστριακή ξιφομάχος
21 Μαΐου - Φρέντερικ Κλαρκ, κυβερνήτης της Αγίας Λουκίας
28 Μαΐου - Πάτρικ Γουάιτ, Αυστραλός συγγραφέας
30 Μαΐου - Τζούλιους Άξελροντ, Αμερικανός βιοχημικός
23 Ιουνίου - Άλαν Τιούρινγκ, Άγγλος μαθηματικός
28 Ιουνίου - Αμαλία Φλέμινγκ, Ελληνίδα ιατρός και πολιτικός
12 Ιουλίου - Διονύσης Παπαγιαννόπουλος, Έλληνας ηθοποιός
31 Ιουλίου - Μίλτον Φρίντμαν, Αμερικανός οικονομολόγος
8 Αυγούστου - Ντάνιελ Μαν, Αμερικανός σκηνοθέτης
10 Αυγούστου - Χόρχε Αμάντο, Βραζιλιάνος συγγραφέας
13 Αυγούστου - Σαλβαδόρ Λούρια, Ιταλός βιολόγος
23 Αυγούστου - Τζιν Κέλι, Αμερικανός ηθοποιός και χορευτής
23 Αυγούστου - Χένρι Τάσκα, Αμερικανός διπλωμάτης
25 Αυγούστου - Έριχ Χόνεκερ, Γερμανός πολιτικός
28 Αυγούστου - Αλίκη Διπλαράκου, Ελληνίδα μοντέλο
29 Αυγούστου - Σον Κη-Τσονκ, Κορεάτης αθλητής
30 Αυγούστου - Έντουαρντ Πάρσελ, Αμερικανός φυσικός
Αύγουστος - Βάσω Μανωλίδου, Ελληνίδα ηθοποιός
1 Σεπτεμβρίου - Μήτσος Λυγίζος, Έλληνας συγγραφέας, ηθοποιός και σκηνοθέτης
5 Σεπτεμβρίου - Τζων Κέιτζ, Αμερικανός συνθέτης
5 Σεπτεμβρίου - Κριστίνα Σέντερμπαουμ, Σουηδέζα ηθοποιός
29 Σεπτεμβρίου - Μικελάντζελο Αντονιόνι, Ιταλός σκηνοθέτης
17 Οκτωβρίου - Πάπας Ιωάννης Παύλος Α΄
18 Οκτωβρίου - Φιλιμπέρ Τσιρανάνα, πρόεδρος της Μαδαγασκάρης
24 Οκτωβρίου - Χέρμαν Γκραφ, Γερμανός πιλότος
3 Νοεμβρίου - Αλφρέδο Στρέσνερ, Παραγουανός στρατιωτικός και πολιτικός
8 Νοεμβρίου - Στυλιανός Παττακός, Έλληνας στρατιωτικός και πολιτικός
20 Νοεμβρίου - Όθων των Αψβούργων, Αυστριακός πρίγκιπας
11 Δεκεμβρίου - Κάρλο Πόντι, Ιταλός κινηματογραφικός παραγωγός
14 Δεκεμβρίου - Γεώργιος Βλάχος, Έλληνας ακαδημαϊκός
26 Δεκεμβρίου - Κωνσταντίνος Κονοφάγος, Έλληνας πολιτικός
31 Δεκεμβρίου - Γιώργος Ρουσόπουλος, Έλληνας ποδοσφαιριστής και προπονητής
Ιωάννης Αλευράς, Έλληνας πολιτικός
Θωμάς Ανδρεάδης, Έλληνας πολιτικός
Ανέστος Δελιάς, Έλληνας τραγουδοποιός
Γερμανός Δημάκος, Έλληνας ιερέας και αντιστασιακός
Νιχάτ Ερίμ, Τούρκος πολιτικός
Επιφάνιος Καλαφάτης, Έλληνας μητροπολίτης
Μενέλαος Λουντέμης, Έλληνας συγγραφέας
Ελένη Οικονομοπούλου, Ελληνίδα συνθέτρια
Δημήτριος Παττίλης, Έλληνας πολιτικός
Κλέων Πιαλόγλου, Έλληνας πολιτικός
Νικήτας Πλατής, Έλληνας ηθοποιός
Δημήτριος Ρίτσος, Έλληνας πολιτικός
Ανδρέας Ροδινός, Έλληνας λυράρης
Γιώργος Τσαρουχάς, Έλληνας πολιτικός
Γιάννης Χέλμης, Έλληνας ποδοσφαιριστής
Γιάννης Χορν, Έλληνας εκδότης

 Θάνατοι 

16 Ιανουαρίου - Τιμολέων Αργυρόπουλος, Έλληνας φυσικομαθηματικός
16 Φεβρουαρίου - Αλέξιος Στριφτόμπολας, Έλληνας πολιτικός
25 Φεβρουαρίου - Γουλιέλμος Δ΄, μέγας δούκας του Λουξεμβούργου
29 Μαρτίου - Ρόμπερτ Φάλκον Σκοτ, Άγγλος εξερευνητής
15 Απριλίου - Τόμας Άντριους, Ιρλανδός ναυπηγός
20 Απριλίου - Μπραμ Στόκερ, Ιρλανδός συγγραφέας
14 Μαΐου - Νελί Ζακεμάρ, Γαλλίδα ζωγράφος και συλλέκτρια έργων τέχνης
14 Μαΐου - Άουγκουστ Στρίντμπεργκ, Σουηδός συγγραφέας και ζωγράφος
30 Μαΐου - Γουίλμπουρ Ράιτ, Αμερικανός αεροπόρος
9 Ιουνίου - Ίων Λούκα Καρατζιάλε, Ρουμάνος συγγραφέας
12 Ιουνίου - Φρεντερίκ Πασσύ, Γάλλος οικονομολόγος
25 Ιουνίου - Λώρενς Άλμα-Τάντεμα, Ολλανδός ζωγράφος
17 Ιουλίου - Ανρί Πουανκαρέ, Γάλλος μαθηματικός, φυσικός και φιλόσοφος
30 Ιουλίου - Μέιτζι, αυτοκράτορας της Ιαπωνίας
13 Αυγούστου - Ζυλ Μασνέ, Γάλλος συνθέτης
20 Αυγούστου - Γουίλιαμ Μπουθ, Άγγλος ιδρυτής του Στρατού της Σωτηρίας
26 Νοεμβρίου - Ιωακείμ Γ΄ Μεγαλοπρεπής, Πατριάρχης Κωνσταντινουπόλεως
28 Νοεμβρίου - Λορέντζος Μαβίλης, Έλληνας ποιητής
Αργύριος Μοσχίδης, Έλληνας ιστορικός
Νικόλαος Μπουφίδης, Έλληνας πολιτικός
Δημήτρης Σαρδούνης, Έλληνας καραγκιοζοπαίχτης

 Εξωτερικοί σύνδεσμοι 


Κατηγορία:Έτη